Θεσσαλονίκη, 24/10/2024

**Η Lidl Ελλάς και το Κοινωφελές Ίδρυμα Αθανάσιος Κ. Λασκαρίδης κλείνουν ένα ακόμη κεφάλαιο του Plastic Free Greece, μειώνοντας το περιβαλλοντικό τους αποτύπωμα**

**Με τη συλλογή σχεδόν 6 τόνων απορριμμάτων, η εταιρεία ενίσχυσε τη δέσμευσή της στη βιωσιμότητα, επεκτείνοντας το πρόγραμμα και στις περιοχές όπου διαθέτει κέντρα logistics.**

Στον δρόμο για ένα καλύτερο αύριο και με όραμα μια χώρα χωρίς πλαστικά απορρίμματα, η **Lidl Ελλάς** και το **Κοινωφελές Ίδρυμα Αθανάσιος Κ. Λασκαρίδης** ολοκλήρωσαν με επιτυχία για **5η συνεχή χρονιά** την πρωτοβουλία **Plastic Free Greece** που τελεί υπό την αιγίδα του **Υπουργείου Τουρισμού** και κάτω από την ομπρέλα της εθνικής καμπάνιας «Ελλάδα Χωρίς Πλαστικά Μίας Χρήσης» του **Υπουργείου Περιβάλλοντος και Ενέργειας**.

Φέτος, η πρωτοβουλία ταξίδεψε στη Λέσβο, τη Σαντορίνη, τη Χίο, την Σίνδο, την Αττική, τα Τρίκαλα, την Πάτρα και τη Ρόδο. Η ομάδα της Lidl Ελλάς, μαζί με τους συνεργάτες και τους εθελοντές του Κοινωφελούς Ιδρύματος Αθανάσιος Κ. Λασκαρίδης, επισκέφθηκαν τους **8 προορισμούς**, αφυπνίζοντας την τοπική κοινωνία μέσα από δράσεις καθαρισμού ακτών και βυθών που φέρνουν ελπίδα για ένα καθαρότερο αύριο.

Συνολικά, πραγματοποιήθηκαν **14 παράκτιοι** και **6 υποθαλάσσιοι καθαρισμοί**. Με την πολύτιμη συνδρομή 152 εθελοντών και της καταδυτικής ομάδας Dive in Action, συγκεντρώθηκαν 5.692 κιλά απορριμμάτων, ανάμεσα στα οποία 4.375 τεμάχια ήταν μικρά πλαστικά κομμάτια, ενώ 1.804 τεμάχια μπουκάλια νερού και αναψυκτικού.

Από την έναρξη του **Plastic Free Greece** τον Ιούνιο του 2020, έχουν πραγματοποιηθεί **53 παράκτιοι** και **36 υποθαλάσσιοι καθαρισμοί**, ενώ έχουν συλλεχθεί συνολικά σχεδόν 12 τόνοι απορριμμάτων.

Το **2024**, η **Lidl Ελλάς** προχώρησε ένα βήμα παραπέρα, επεκτείνοντας το πρόγραμμα και σε περιοχές όπου η εταιρεία διαθέτει κέντρα logistics (Αττική, Θεσσαλονίκη, Πάτρα και Τρίκαλα). Οι καθαρισμοί πραγματοποιήθηκαν με την εθελοντική συμμετοχή 100 εθελοντών-εργαζομένων, οι οποίοι συνέβαλαν ενεργά στην προστασία του περιβάλλοντος και έγιναν μέρος του οράματος της εταιρείας για έναν πιο πράσινο και βιώσιμο πλανήτη.

Η **Βασιλική Αδαμίδου, Διευθύντρια Εταιρικών Σχέσεων και Βιωσιμότητας της Lidl Ελλάς** δήλωσε: «Η ολοκλήρωση της πρωτοβουλίας Plastic Free Greece, για μία ακόμη χρονιά, είναι ένα σημαντικό βήμα προς έναν πλανήτη χωρίς πλαστικά απορρίμματα. Είμαστε υπερήφανοι που με τις ενέργειές μας συμβάλλουμε ουσιαστικά στην προστασία του περιβάλλοντος, ενθαρρύνοντας τις τοπικές κοινωνίες να αναλάβουν δράση. Η επέκταση του προγράμματος και στις περιοχές που διαθέτουμε κέντρα logistics, υπογραμμίζει τη δέσμευσή μας να μειώσουμε το περιβαλλοντικό μας αποτύπωμα σε όλα τα επίπεδα της λειτουργίας μας. Στόχος μας είναι να συνεχίσουμε να πρωτοστατούμε στις δράσεις βιωσιμότητας, με όραμα και αποφασιστικότητα για ένα καλύτερο μέλλον για όλους.»

Η **Lidl Ελλάς** συνεχίζει να ηγείται της προσπάθειας για ένα περιβάλλον χωρίς πλαστικά, αναλαμβάνοντας δράσεις που φέρνουν απτά αποτελέσματα, θέτοντας πρότυπα βιωσιμότητας, διασφαλίζοντας τη διατήρηση των φυσικών πόρων και την ενίσχυση της κυκλικής οικονομίας.

Η ενέργεια αυτή εντάσσεται στο πλαίσιο του [προγράμματος βιωσιμότητας της Lidl Ελλάς και συγκεκριμένα](https://corporate.lidl-hellas.gr/sustainability) στο πεδίο «Καλό για τον πλανήτη», με στρατηγικό πυλώνα τη Διατήρηση των Πόρων, ως μέρος της πρωτοβουλίας RΕset Plastic Cleanup Collective του Ομίλου Schwarz. Με σύνθημα “Think globally, act locally” συνεργαζόμαστε για ένα καθαρό περιβάλλον και συμβάλλουμε στην κοινή στρατηγική των εταιρειών του Ομίλου Schwarz, Reset Plastic.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)